Ο **Κένεθ Μαπ** (αγγλικά: Kenneth Mapp, γενν. στις 2 Νοεμβρίου 1955) ήταν ο 28ος Κυβερνήτης των Αμερικανικών Παρθένων Νήσων από τις 5 Ιανουαρίου 2015 ως τις 7 Ιανουαρίου 2019. Ήταν υποψήφιος ως ανεξάρτητος στις εκλογές για κυβερνήτη το 2010, χωρίς επιτυχία. Το 2014 εξελέγη κυβερνήτης στον δεύτερο γύρο και ανέλαβε καθήκοντα στις αρχές του 2015.

Βιογραφία
---------

Γεννήθηκε στο Μπρούκλιν. Ολοκλήρωσε το Γυμνάσιο του Σεν Κρουά το 1973.Παρακολούθησε μαθήματα στο Κολέγιο της Κοινότητας της Νέας Υόρκης και στο Πανεπιστήμιο των Παρθένων Νήσων, χωρίς όμως να αποκτήσει τίτλο μπάτσελορ. Έπειτα από τον τερματισμό της θητείας του ως αντικυβερνήτη το 1999, ολοκλήρωσε το εκπαιδευτικό του πρόγραμμα στην Οικονομική Σχολή του Χάρβαρντ και απέκτησε τίτλο Μάστερ στη Δημόσια Διοίκηση από τη Σχολή Διακυβέρνησης Τζον Φ. Κένεντι στο Πανεπιστήμιο Χάρβαρντ. 
Εργάστηκε ως αστυνομικός στη Νέα Υόρκη και ως αξιωματικός της αστυνομίας στις Παρθένες Νήσους.

### Γερουσιαστής

Ο Μαπ εξελέγη 3 φορές γερουσιαστής στο κοινοβούλιο των Παρθένων Νήσων. Για πρώτη φορά εξελέγη το 1982.Ήταν μέλος του Ρεπουμπλικανικού Κόμματος ως το 2001, οπότε έγινε ανεξάρτητος.

### Αντικυβερνήτης

Ο Μαπ ήταν υποψήφιος αντικυβερνήτης στις εκλογές του 1994, όταν κυβερνήτης εξελέγη ο Ρόι Λ. Σνάιντερ.Οι Σνάιντερ και Μαπ εξελέγησαν κυβερνήτης και αντικυβερνήτης αντίστοιχα, σε ειδική εκλογή που έγινε στις 22 Νοεμβρίου 1994, επικρατώντας των Δημοκρατικών αντιπάλων τους.

### Εκλογές για κυβερνήτη 2006

Για πρώτη φορά ήταν υποψήφιος στις εκλογές για κυβερνήτη το 2006. Στις εκλογές πήρε 26,78% έναντι 49,33% για τον αντίπαλό του, Τζον ντε Γιονγκ, με τον οποίο αναμετρήθηκε σε δεύτερο γύρο στις 21 Νοεμβρίου 2006. Τελικά, κυβερνήτης εξελέγη ο ντε Γιονγκ με 16.644 ψήφους (57,30%) έναντι 12.402 ψήφους (42,70%) για τον Μαπ.

### Εκλογές για κυβερνήτη 2010

Ο Μαπ διεκδίκησε ξανά το αξίωμα του Κυβερνήτη για πρώτη φορά ως ανεξάρτητος, στις εκλογές του Νοεμβρίου του 2010, με υποψήφιο αντικυβερνήτη τον καθηγητή Μαλίκ Σέκου.

Οι γενικές εκλογές διενεργήθηκαν στις 2 Νοεμβρίου 2010. Ο τότε κυβερνήτης Τζον ντε Τζονγκ κέρδισε τον Μαπ και εξασφάλισε δεύτερη συνεχή θητεία στο αξίωμα. Ο Ντε Γιονγκ έλαβε 17.535 ψήφους (56,27% των ψήφων) ενώ ο Μαπ ήρθε 2ος με 13.580 ψήφους (43,58%). Αρχικά ο Μαπ αρνήθηκε να παραδεχθεί την ήττα του, επικαλούμενος πιθανές παρατυπίες στην ψηφοφορία και έπειτα από τις συμβουλές του υπεύθυνου για την προεκλογική του εκστρατεία.

### Κυβερνήτης

Ο Μαπ εξελέγη κυβερνήτης, κατεβαίνοντας ως ανεξάρτητος, στις γενικές εκλογές που έγιναν στις 4 Νοεμβρίου 2014. Συγκέντρωσε 47,47% των ψήφων και καθώς κανένας από τους υποψήφιους δεν είχε συμπληρώσει το απαιτούμενο 50%+1 έγινε δεύτερος γύρος στις 18 Νοεμβρίου, όπου αναδείχθηκε νικητής, επικρατώντας με ποσοστό 64% της Ντόνα Κρίστιαν-Κρίστενσεν.

Η ορκωμοσία του Μαπ έγινε στις 5 Ιανουαρίου 2015.

### Εκλογές για κυβερνήτη 2019

Ο Μαπ ήταν ξανά υποψήφιος στις εκλογές για κυβερνήτη του 2018. Όμως ηττήθηκε στον δεύτερο γύρο στις 20 Νοεμβρίου 2018 από τον Δημοκρατικό Άλμπερτ Μπράιαν, τζούνιορ με ποσοστό 54,54% έναντι 44,14% για τον Μαπ. Ο πρώτος γύρος διεξήχθη στις 6 Νοεμβρίου 2018 και σε εκείνον ο Μπράιαν είχε λάβει ποσοστό 38% έναντι 33,4 για τον Μαπ.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 16 Ιουλίου 2011. Ανακτήθηκε στις 7 Ιανουαρίου 2015.
2. 1 2  Lewin, Aldeth (21 Αυγούστου 2010). «Mapp formally announces his gubernatorial bid». *Virgin Islands Daily News*. Αρχειοθετήθηκε από το πρωτότυπο στις 2010-08-25.. Ανακτήθηκε στις 25 Αυγούστου 2010.
3. ↑
4. 1 2  «A Report on the State of the Islands 1997: Chapter 5 Virgin Islands». *United States Department of the Interior Office of Insular Affairs*. 1997. Αρχειοθετήθηκε από το πρωτότυπο στις 2011-07-21.. Ανακτήθηκε στις 25-8-2010.
5. ↑  Pancham, Ananta (17 Νοεμβρίου 2006). «DeJongh Two Votes Shy of Outright Win; Runoff With Mapp Set for Tuesday». *St. Croix Source*. Αρχειοθετήθηκε από το πρωτότυπο στις 2011-07-16.. Ανακτήθηκε στις 17 Αυγούστου 2010.
6. ↑  Mann, Susan (22 Νοεμβρίου 2006). «DeJongh wins USVI gubernatorial runoff election». *Caribbean Net News*. Αρχειοθετήθηκε από το πρωτότυπο στις 2010-06-10.. Ανακτήθηκε στις 27 Αυγούστου 2010.
7. ↑  Kossler, Bill (26 Ιουλίου 2010). «Gubernatorial Challengers Pick Running Mates». *St. Croix Source*. Αρχειοθετήθηκε από το πρωτότυπο στις 2010-07-28.. Ανακτήθηκε στις 27 Ιουλίου 2010.
8. 1 2  Pancham, Ananta (2 Οκτωβρίου 2010). «DeJongh-Francis to Return for Second Term». *St. Thomas Source*. Αρχειοθετήθηκε από το πρωτότυπο στις 2010-11-06.. Ανακτήθηκε στις 7 Νοεμβρίου 2010.
9. ↑  Kossler, Bill (5 Οκτωβρίου 2010). «BVI's O'Neal Congratulates DeJongh as Mapp Won't Fold». *St. Thomas Source*. Αρχειοθετήθηκε από το πρωτότυπο στις 2011-07-16.. Ανακτήθηκε στις 7 Νοεμβρίου 2010.
10. ↑
11. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 15 Νοεμβρίου 2014. Ανακτήθηκε στις 7 Ιανουαρίου 2015.
12. ↑  «Albert Bryan Becomes Ninth Elected Governor of the U.S. Virgin Islands». *The Virgin Islands Consortium* (Christiansted, St. Croix, USVI). 20 Νοεμβρίου 2018. Αρχειοθετήθηκε από το πρωτότυπο στις 2018-11-21.. Ανακτήθηκε στις 20 Νοεμβρίου 2018.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κένεθ Μαπ** |